**ZAPISNIK**

s **6. sjednice** Gradskog vijeća Grada Makarske,

održane **28. siječnja 2022.** godine

u elektronskom obliku putem Zoom aplikacije

***(tonski zapisnik sjednice je dostupan na www.makarska.hr)***

Početak u 10.15 sati.

Tajnica Gradskog vijeća Grada Makarske Lara Rakušić Ivanković konstatirala kako je temeljem elektronske prijave utvrđen kvorum te da je na sjednici nazočno 13 od 15 vijećnika kao i da je održavanje sjednice pravovaljano.

 **Sjednici nazočni vijećnici putem Zoom aplikacije:**

1. Gordana Muhtić
2. Marina Puharić
3. Jakov Lovreta
4. Frane Filipeti
5. Tina Međurečan
6. Jurica Klarić
7. Jakša Jurasović
8. Marko Raos
9. Marko Ožić-Bebek
10. Miro Mucić
11. Ivana Miočević Franić
12. Petar Kelvišer
13. Stjepan Zelić

**Odsutni vijećnici:**

1. Jure Brkan
2. Joze Vranješ

 **Ostali nazočni putem Zoom aplikacije:**

 1. Zoran Paunović, gradonačelnik Grada Makarske

 2. Antonia Radić Brkan, zamjenica gradonačelnika Grada Makarske

 3. Lara Rakušić Ivanković, tajnica Gradskog vijeća Grada Makarske

 4. Tonći Batinić, viši stručni suradnik u Upravnom odjelu za opće poslove i imovinu

 Grada

 5. Dražen Nemčić, stručni suradnik u Upravnom odjelu za razvoj Grada

 6. Željko Bagarić, direktor Makarski komunalac d.o.o.

 7. Koviljka Aškić, direktorica Eko Adria d.o.o.

**Predstavnici medija:** RMR,

 Predsjednica Gradskog vijeća Gordana Muhtić je na temelju čl. 82. Poslovnika o radu Gradskog vijeća Grada Makarske konstatirala da je sjednici nazočna većina vijećnika.

Na temelju članka 70. Poslovnika o radu Gradskog vijeća Grada Makarske predsjednica Gradskog vijeća Grada Makarske je otvorila sat predviđen za vijećnička pitanja.

**Vijećnica Marina Puharić,** postavlja pitanje:

1. Kakao su nam na dnevnom redu odluke o komunalnom otpadu možete li nam reći više o aktivnostima Zelenog ureda u ovom periodu?

**Zamjenica gradonačelnika Grada Makarske Antonia Radić Brkan,** odgovara na postavljeno pitanje:

1. Što se tiče Zelenog ureda prijavili smo katastar Zelenih površina na jedan natječaj i nadamo se da ćemo tu proći i da ćemo dobiti sredstva za realizaciju bez obzira što smo predvidjeli proračunom jedan dio ali svakako koristimo svaku priliku, Europske fondove ili bilo koje druge natječaje da se aktiviramo. Zeleni ured je krenuo sa radom, imali smo nekoliko sastanaka i u ovoj godini. Napravljen je stručni obilazak terena i plan rada. Plan rada je podijeljen u dvije faze. Prva faza je uređenje, orezivanje, okrećivanje, prorjeđivanje stabala stare gradske jezgre, šireg centra i plaže i naša ekipa iz Pogona intenzivno radi po tom zadanom planu koji su definirali ekipa iz Zelenog ureda. Svaki dan su na terenu i rade. Atmosfera među timom je super, reakcije građana su odlične tako da smo sretni što je taj dio krenuo. Puno je zapuštenih stabala i nadam se da ćemo tu cijelu priču revitalizirat do kraja drugog mjeseca a onda kreće druga faza. Druga faza je plaža, borovi, krošnje koje treba pretvorit u kišobran jer trenutno su preopterećeni suhim i teškim granama koje u principu i prijete padanjem ili zbog naleta bure iskrivljenjem stabala. Znači stvarno je Zeleni ured je odradio ovaj dio koji je bio bitan stručni na terenu i nakon toga je izašao Pogon vani uz smjernice. I druga faza nam je izrada katastra. Dakle kad završimo ovu fazu orezivanja, je vrijeme u ovo doba godine, onda kreće teren Zelenog ureda. Znači ekipa izlazi na teren i odrađuje popisivanje svih zelenih površina. Zeleni ured oni za sebe kažu da je to ekipa koja želi napravit nešto na ponos svoga grada, ja bih htjela jasno ovdje pohvaliti i na stručnosti i na entuzijazmu. Drago mi je da se optimizam vraća u naš grad. Osjeti se jedna nova energija, evo pohvalila bih još jednom Zeleni ured.

**Vijećnik Petar Kelvišer,** postavlja pitanja:

1. U mandatu prošle vlasti kao i sadašnje planiran je projekt nadogradnje zgrade Osnovne škole Stjepana Ivičevića. Sredstva ili barem dio njih za to su osigurana u gradskom proračunu no sve je zapelo oko rješavanja imovinsko-pravnih odnosa vezano uz otkup zemljišta na kojem bi se trebalo gradit novo krilo škole. Što se trenutno događa s rješavanjem navedenog problema i hoćemo li u bliskoj budućnosti uspjeti realizirati ovaj projekt?
2. Drugo pitanje, 13. rujna prošle godine gradonačelnik je donio odluku o pokretanju izrade Provedbenog programa Grada Makarske za mandatno razdoblje 2022.-20225. Radi se o zakonskoj obvezi usklađivanja lokalnog akta sa aktom višeg reda, tj. sa Zakonom o sustavu strateškog planiranja i upravljanje razvojem Republike Hrvatske. Kada će se izraditi Provedbeni program Grada, tko će sudjelovati u njegovoj izradi i u kojem će smjeru ići taj program odnosno izrada?
3. Nedavno je objavljen javni natječaj za financiranje programa, projekata i manifestacija od interesa za opće dobro usmjeren prema udrugama. Uvidom u natječajnu dokumentaciju očigledno je da uvjeti natječaja nisu revidirani. Naime i dalje se financiraju samo udruge iz područja kulture, tehničke kulture, sporta te zdravstva i socijalne skrbi čime se diskriminiraju sve one udruge koje se prema klasifikaciji svojih djelatnosti svrstavaju u udruge iz područja demokratizacije društva, ljudskih prava, gospodarstva, obrazovanja, održivog razvoja te ostalih područja djelovanja. Isti natječajni obrazac koristi se za cjelogodišnje programe, višemjesečne projekte te jednodnevne ili višednevne manifestacije što također nije dobro. Zašto se to nije promijenilo i hoće li aktualni gradonačelnik nastaviti lošu praksu svojih prethodnika te mimo mišljenja povjerenstva za evaluaciju i ocjenjivanje dospjelih prijedloga na svoju ruku raspodijeliti proračunski novac udrugama koje zadovoljavaju administrativne uvjete natječaja?

**Gradonačelnik Grada Makarske Zoran Paunović,** odgovara na postavljena pitanja:

1. Prvo pitanje što se tiče zgrade Osnovne škole Stjepana Ivičevića tu ste u pravu, dakle imovinsko-pravni poslovi su kočnica i to velika kočnica. Mi smo održali nekoliko sastanaka na tu temu i u ovom trenutku vam ne mogu puno reći, ne bih htio sve otkrivati ali mogu vam reći da ćemo u nekakvoj bliskoj budućnosti izaći sa nekakvim rješenjem prema javnosti tako da ćete onda na vrijeme biti obaviješteni o tome. Radi se na tome, znamo da je ovo prilika da se kroz nacionalni plan za oporavak zapravo obnovi i riješi napokon onaj veliki problem koji tišti sve nas ovdje a to je jednosmjenski rad. Tako da evo strpite se još malo i uskoro ćemo izaći u javnost sa nekim informacijama, odnosno sa više informacija po tom pitanju.
2. Što se tiče provedbenog programa on vam se nalazi na web stranicama Grada.
3. Treće pitanje rekli ste da natječaj nije revidiran. Što se tiče manifestacija i dodjela sredstava udrugama koristi se isti natječajni obrazac i zašto se to nije promijenilo? Evo ja bih volio, nije došao taj dokument iskreno do mene ako ste vi imali namjeru, mislim dokument u smislu poboljšanja nekakvih koji se mogu napraviti, ja bih volio da pošaljete taj mail i svakako ću to uvažit možda već i sljedećeg puta u sljedeći natječaj nema nikakvih problema. Mi se ne želimo ponašati po istom obrascu, ako mislite da je taj obrazac loš, kao što se ponašala prijašnja gradska vlast. Nama je kultura na prvom mjestu, to ističemo od samog početka. Mislim i da po velikim investicijama koje planiramo u svom mandatu to je i jasno, gradit ćemo i kulturni centar. Tako da ako imate stvarno nekih dodatnih poboljšanja i mislite da bi se to moglo poboljšati, sama natječajna dokumentacija nikakvi problem nije uzet ćemo u obzir sve vaše prijedloge i sljedeći put uvažit ono što je stvarno u interesu javnosti.

**Predsjednica Gradskog vijeća Grada Makarska Gordana Muhtić,** odgovara na postavljena pitanja:

1. Da Provedbeni program zaista možete naći na stranicama Grada. mi smo jedan od prvih gradova u našoj županiji koji je to već objavio a uskoro će ići i određene izmjene kada donese županija svoj da se uskladi s programom Splitsko-dalmatinske županije.
2. Samo jedna mala omaška koja se potkrala kolegi Kelvišeru nije riječ o otkupu zemljišta nego je riječ o drugačijoj vrsti imovinsko-pravnog spora.

**Vijećnica Ivana Miočević Franić,** postavlja pitanja:

1. Prvo pitanje upućujem gradonačelniku. Kako doznajemo iz medija dječji vrtić na Zelenki neće biti završen i stavljen u funkciju za nadolazeću pedagošku godinu. Gdje ćete smjestiti djecu i tko će preuzeti odgovornost za ozbiljno kršenje pedagoškog standarda u vrtićkim skupinama koji je i sada prenategnut i čime su ugroženi životi naših mališana a odgojiteljice su pod velikim pritiskom?
2. Sljedeće pitanje odnosi se na plažu ispred hotela Romana, također je pitanje upućeno gradonačelniku. Dakle svi znamo da je za gradnju plaže ispred hotela Romana izdana građevinska dozvola od strane nadležnog odjela Grada premda tada nije bilo valjanog pravnoga osnova, odnosno nove koncesije od strane županije kojom bi ti radovi koji su bili započeti bili dozvoljeni. Dakle u radove se krenilo bez potrebnih odobrenja. Udruga Uzor Osejava prošle godine u ovo vrijeme vodila je pravnu bitku sa hrvatskim institucijama koje su nas informirale da jedini način da se sve zaustavi je tužba protiv Republike Hrvatske. S obzirom da će nasipanje obale u duljini od 150 metara i dubini 70 metara radikalno izmijeniti obalni pojas zanima me i moje pitanje je postoji li mogućnost da gradonačelnik i zamjenica sjednu s novim investitorom, revidiraju projekt i svedu ga u neke razumne granice kako ne bi upropastili najvrjednije što imamo?
3. Znači sljedeće pitanje upućeno je i gradonačelniku i dogradonačelnici, tko je više upućen neka mi odgovori. Znači zanima me kada će se pokrenuti projekt arheološkog parka na Sv. Petru i projekt arheološkog odsjeka muzeja u Vili Irena? Znači u projekciji proračuna za naredne dvije godine nisam ništa iščitala. Danas je u Kotišini svečano otkrivanjestope Sv. Martina ispred istoimene crkve u Kotišini čime će Makarska i Kotišina zahvaljujući radu upravo Gradskog muzeja i MARE upisati se na turističku, kulturnu i hodočasničku kartu europskih ruta. Znači pitanje je kada će krenit projekt arheološkog parka i odsjeka muzeja?

**Gradonačelnik Grada Makarske Zoran Paunović,** odgovara na postavljena pitanja:

1. Dakle pitanje broj jedan. Dječji vrtić kažete neće bit završen i stavljen u nadolazeću godinu, ne znam odakle te informacije. Jasno smo komunicirali da je potpisan aneks ugovora, jasno smo komunicirali i razloge zašto je nadzor dopustio produženje radova i taj aneks je sadržan, u aneksu je sadržano produljenje roka gradnje u roku od 100 dana. Tako da 100 dana od roka koji je bio prije to ističe negdje u četvrtom mjesecu. Ja sam nekidan imao sastanak sa voditeljem radova na vrtiću gospodinom Vranješom Nevenom dakle uvjerava me da u dinamici kojom se vrtić izrađuje što se tiče težih odnosno grubljih radova i završetka tog dijela ne bi trebalo bit nikakvih dodatnih kašnjenja. Tako da će naša djeca dočekati godinu, novu školsku, akademsku, vrtićku godinu u prostorijama novog vrtića.
2. Što se tiče pitanja broj dva plaža ispred hotela Romana svi znamo da je to ja bih nazvao vrući krumpir koji smo naslijedili od prije. Za plažu postoji građevinska dozvola. Kako je komunicirao i bivši gradonačelnik i to je istina, dakle sve inspekcijske službe koje su izašle na teren nisu našle u ovom dijelu nasipanja neke nejasnoće odnosno neke nepravilnosti. Mi smo odradili sastanak i sa novim investitorom iz Aminesa. U komunikaciji smo sa županijom i morat ćemo odradit još jedan ili dva sastanka i evo kažem uskoro ćemo također i s time izaći u javnost. Pokušavamo što više zaštititi samu plažu ali opet kažem to je nešto što je naslijeđeno, to je nešto što nas je dočekalo. Građevinska dozvola je izdana, građevinska dozvola je akt Republike Hrvatske i mi kao lokalna gradska vlast i kao lokalna uprava jednostavno se moramo ponašati u skladu s time. Evo to je sve što bih rekao na to pitanje. Izuzetno važna tema pogotovo što evo Antonija i ja mi smo se tamo kupali u djetinstvu, u cijeloj srednjoj školi, zastupamo održivost, zastupamo zelenu priču, prvo pitanje vijećnice Marine je bilo o Zelenom uredu dakle cijela zelena transformacija našeg grada koji je bio dugo godina sinonim za betonizaciju. Mi to radimo, znamo da je to težak posao i evo mislim da ćemo u našem mandatu, da će se vidit određeni pomaci u tom smjeru.
3. Što se tiče trećeg pitanja,. Dakle to ste u pravu ja sam upravo se vratio sa otkrivanja stope Sv. Martina i upoznao sam se naravno gore i sa inicijatorima cijele te inicijative. Izuzetno vrijedan dio revitalizacije kulturne baštine Kotišine. Na samom licu mjesta popričao sam i sa dosta ostalih ljudi koji imaju zapravo izuzetne ideje. Dakle i to je opet u skladu s onim našim programom da se napravi, odnosno da Makarska krene prema selektivnim oblicima turizma. Sigurno da je kulturni turizam i ovo otkrivanje stope Sv. Martina je zapravo na tom tragu kao dio kulturnog turizma. Mi mislimo da ćemo uspjeti okreniti u ove četiri godine zaokret koji je Makarskoj nužno potreban, dakle od strane masovnog turizma i svih ovih elemenata koji devastiraju ovaj prekrasni dio Hrvatske obale da krenemo kažem prema selektivnim oblicima turizma. Jedan od tih selektivnih oblika sigurno je i kulturni turizam kojeg ćemo posebno razvijat, to se vidi iz našeg buđeta i projekcije za sljedeće tri godine. To ste dobro primijetili arheološki park, Vila Irena ne znam, to možda da Antonia nešto više kaže o tome.

**Zamjenica gradonačelnika Grada Makarske Antonia Radić Brkan,** odgovara na postavljeno pitanje:

1. Pa u biti ja mogu samo spomenuti arheopark da stvarno pristupamo sustavno svemu što radimo. Dakle naše strateške odluke ne temelje se na onom što mi mislimo da bi bilo dobro i što nam se sviđa već na činjenici, analizi, pripremi i kada on bude gotov bit ćete informirani što ćemo dalje sa arheoparkom i Vilom Irenom jer radimo sada na analizi. A što se tiče cijelog tog kulturnog turizma, to smo dali i naslutiti kako je gradonačelnik rekao da nam je to iznimno bitno i sad bi se osvrnula na Kotišinu koja je baš danas bilo otvorenje. I pozvala bih sve agencije koje se bave izletima i koje su da budu fokusirane i na Kotišinu a ne samo na Biokovo i skywalk i mi ćemo čak kao gradska uprava koliko bude u našoj nadležnosti inzistirati na tome da naše agencije u principu rade na promociji i prodaji svih kulturnih dobara jer ono što je važno i što se nadam da će se dogoditi u budućnosti da će naše turističke agencije se pretvoriti DMK, tj. destinacijske menagment kompanije koje će biti lideri u kreiranju doživljaja u destinaciji. Mi ćemo naravno tu i pomoći i nastojat ćemo bit partneri u tome turizmu i očekujemo da će se naše agencije okrenuti i prema Kotišini koja je renovirana i uređena upravo kako bi se eksploatirala u svrhu turizma. Međutim događa se da u biti je zadnjih godinu dana prema Kotišini nema više izleta i svi su usmjereni na skywalk. Evo smatram da nam je to bitna stvar na kojoj trebamo radit svi zajedno. Ja sam otvorena i predložit ćemo uskoro i sastanak agencijama da se sjednemo i vidimo u kojem smjeru pomoći da se transformiraju u destinacijske menagment kompanije što su odavno već i smjernice Hrvatske turističke zajednice i Ministarstva turizma.

**Vijećnica Ivana Miočević Franić,** komentar odgovora:

1. Dakle za gradonačelnika vezano za plažu ispred Romane. Investitor može tražiti izmjenu građevinske dozvole, znači može je on tražiti samo je pitanje jeste li vi dovoljno sposobni pregovarati, uvjeriti ih i dogovoriti nekakvo prihvatljivo proširenje plaže.
2. Što se tiče muzeja trebalo bi konkretno izdvajati sredstva da bi ta priča o valorizaciji kulturne ostavštine imala nekakvu težinu s vaše strane. A postoji turistička agencija u Makarskoj koja se zove TiP-Extreme i koja radi te izlete i oni su vam vjerojatno najupućeniji kako za Kotišinu tako i za Bikovo.

**Predsjednica Gradskog vijeća Grada Makarska Gordana Muhtić,** odgovara na komentar:

1. Zahvaljujem na ovoj sugestiji, vjerojatno će i oni biti onda pozvani na taj razgovor kao i sve druge agencije koje rade.

**Gradonačelnik Grada Makarske Zoran Paunović,** odgovara na komentar:

1. Ja bih samo rekao zapravo ono što sam i ponovio zapravo, dakle jesmo odradili smo inicijalne razgovore sa investitorom i sa ljudima iz županije koji odlučuju o koncesiji. Dakle napravit ćemo još jedan ili dva razgovora i kad budemo znali u kojem smjeru će ta priča ići onda ćemo pravovremeno obavijestiti javnost pa samim time i vas vijećnike.

**Vijećnica Tina Međurečan,** postavlja pitanje:

1. Imam pitanje za gradonačelnika. Hoće li i kada Grad makarska javno objaviti podatke o potrošnji proračunskih sredstava online s obzirom da je to bila jedna važna stavka u kampanji?

**Gradonačelnik Grada Makarske Zoran Paunović,** odgovara na postavljeno pitanje:

1. Ono kao što znate to je jedna od temeljnih odrednica našeg programa, ozbiljno se radi na tom području. Mi smo, izgrađujemo sustav koji će bit cjelovit i upravo to transparentnost je povezana usko sa samom digitalizacijo, to su i smjernice Europske unije. Mi to zapravo ozbiljno pripremamo već neko vrijeme i ja sam to već u nekoliko navrata komunicirao, to nije nešto što će se napravit. Veći dio gradskih zaposlenika je bio na samoj edukaciji već, mi smo se javljali također na određene pozive određenih ministarstava kako bi sufinancirali. U ovom proračunu jesmo predvidili sredstva za to ali kažem ideja je bila da se dio sredstava sufinancira s obzirom da je Europska unija ove godine u sljedećem proračunskom razdoblju njihovom 2021.-2027. ulaže dosta, baš dosta novaca za digitalizaciju javne uprave. Ja očekujem u prvom tromjesečju ove godine da ćemo izaći već sa prvim modulom, kažem trenutno je u testiranju i vrlo brzo će to postat dostupno javnosti.

**Vijećnik Jakša Jurasović,** postavlja pitanje:

1. Moje pitanje za gradonačelnika. Možete li nam objasniti što je to Univerzalna škola sporta i što se nadate postići sa njom?

**Gradonačelnik Grada Makarske Zoran Paunović,** odgovara na postavljeno pitanje:

1. Evo tu bih htio zapravo spomenuti jedan projekt koji još nije bio komuniciran u javnosti a već je skoro pa započeo. Mi smo obavili velike pripreme zadnja dva tjedna što se tiče Univerzalne škole sporta, krećemo sa pilot projektom od sljedećeg tjedna. Izabrana je Osnovna škola Stjepana Ivičevića. U kontaktu smo sa kineziološkim fakultetom i tu bih se prvenstveno htio zahvaliti profesorima tamo a također i gospodinu Draganu Vukoviću koji je bio od početka uključen u sami projekt. Zahvalio bih se također i ravnateljici Osnovne škole Stjepana Ivičevića koja je uvidjela jako dobre stvari što se tiče same Univerzalne škole sporta. Taj pilot projekt će trajati sada od sljedećeg tjedna do kraja semestra i u tom periodu jedna skupina koja je u produženom boravku osnovnoškolaca odnosno prvog razreda osnovne škole će zapravo odraditi cjelokupni globalni plan Univerzalne škole sporta. Ideja je da se prate informacije o djeci prije nego što počnu i naravno nakon toga, podaci se očekuju da će biti puno snalažljiviji, puno bolje što se tiče fizičke aktivnosti. Tako da evo to je jedan hvale vrijedan pilot projekt koji očekujemo ukoliko pokaže dobre rezultate da ćemo ga primijeniti već u sljedećoj godini na sve dobne skupine od prvoga do četvrtog razreda i sve razrede osnovne škole ne samo Stjepana Ivičevića nego i naše druge osnovne škole na Zelenci.

**Vijećnik Marko Raos,** postavlja pitanja:

1. Moje prvo pitanje s obzirom na intervju dogradonačelnice o zaustavljanju betonizacije odnosit će se na ovo. Prije dvije godine na Gradskom vijeću kad ste stupili na dužnost gradonačelnika govorili ste da ste zatekli u Uredu za urbanizam skoro 400 praznih zahtjeva za izdavanje građevinskih dozvola i da ste dali nalog da se takvi predmeti hitno uvrste u rad, odnosno da se odbiju, jer bi u protivnom dobili uvjete za gradnju po starom planu a ne po novom restriktnijim odredbama plana iz 2020. godine. Od ovome sam ja govorio već čim je usvojen Prostorni plan da se ne dozvoli da se izdaju papiri. Odgovorite mi molim vas zašto ste tako brzo promijenili mišljenje obzirom da sam i nekidan bio na katu Ureda graditeljstva di se donosu ponovno projekti sa bjanko zahtjevom od 2020. godine. Da li nam možete dati podatke koliko je referent poslao zaključaka o nadopuni i koliko je odbio takvih zahtjeva? Da li je istina da je bivši voditelj Odsjeka za graditeljstvo napustio to mjesto i otišao u županijsku ispostavu jer ste upravo u tom smislu izigrali njegovo povjerenje i odustali od hitnog propisivanja restriktivnijih odredbi za gradnju te zaustavljanja betonizacije? Govorili ste u izborima o slici Makarske kakvom se ponosimo, danas nakon vaših sedam mjeseci imamo još goru situaciju.
2. Obzirom da sam čuo da je jutros gradonačelnik bio na području naselja Kotišina interesira me da li je vidio sve ono što se radi na protupožarnim putevima, ogromne količine stijena, kamena, nasipanja na protupožarnim putevima. Pitanje glasi tko to radi, šta se s tim kamenom radi koji se drobi i taj agregat se upotrebljava za beton, da li ste upoznati vi i komunalni redari?
3. Obzirom na međunarodni natječaj koji je dogradonačelnica spominjala nikidan u svom intervjuu želim pitati ovo, da li ste možda namjeravali ili dobili saznanje ili želite što je bilo najpotrebnije, a to već govorim ovo je peta godina, izradu GUP-a. Jer ovo sve šta su prethodni kolege govorili, gospođa Franić, je vezano za GUP Grada Makarske a upravo sve službe Grada Makarske se protive donošenju GUP-a jer su to restriktivnije mjere nego što imaju u Prostornom planu.

**Gradonačelnik Grada Makarske Zoran Paunović,** odgovara na postavljena pitanja:

1. Samo vezano evo možda da krenemo od kraja evo što se tiče donošenja Prostornog plana ako sam dobro shvatio pitanje, možda nisam. Mi smo odmah na početku kad smo, na prvoj radnoj sjednici donijeli smo odluku kojom se kreće u izmjene i dopune Prostornog plana ali samo one odredbe koje su nejasne. Dakle mi smo imali Prostorni plan koji je donesen, u kojem su referenti jedni tumačili određene odredbe na jedan način, drugi na drugi način i koji nam je zapravo i donio ovaj nered u prostoru koji trenutno imamo. Mi smo obećali da ćemo odmah krenuti u izmjene i dopune i krenuli smo na prvoj radnoj sjednici, odmah zapravo to je druga sjednica ali prva radna sjednica donijeli smo izmjene i dopune i tu smo već naišli na zapravo, ja bih rekao, licemjerno ponašanje HDZ-a jer je Klub vijećnika HDZ-a išao rušiti tu našu odluku. Naravno svojim kanalima u županiji jer smo dobili od gospođe Vuković da Plan nije poštovao proceduru. Dobili smo odgovor s njezine strane što je po meni bilo zapravo ono čisto licemjerje od strane HDZ-a i Kluba vijećnika HDZ-a i to me zapravo na neki način pogodilo. Mi smo se očitovali na tu priču gdje smo pokazali zapravo da su svi planovi donešeni u zadnjih desetak, petnaest godina na istu proceduru i da li to onda znači da mi nismo poštovali proceduru i da bi onda svi ostali planovi bili nelegalni i zašto se gradilo nelegalno. I onda je gospođa Vuković hvala Bogu promijenila svoje mišljenje. Ali je opet, evo htio bih ukazati na to, potpuno licemjerno ponašanje Kluba vijećnika HDZ-a, to mogu i objavit danas-sutra kad ste već spomenuli to. Samo izrađivanje tih tekstualnih odredbi Prostornog plana je u toku. Dionici koji su trenutno uključeni u tu priču su u tijeku iščitavanja i evo vrlo brzo u vrlo kratkom roku ćemo imati na Gradskom vijeću novi plan odnosno novi prijedlog plana u kojem ćemo imati restriktivnije mjere, ali restriktivnije u smislu točnog definiranja određenih pojmova u Prostornom planu. To je ono što nama po meni treba u ovom trenutku. Samo se strpite još malo. Mi smo započeli rad prethodnih mjeseci, radimo koliko možemo što se tiče tog Prostornog plana samo se strpite. Dosta veliki dio stvari koje smo komunicirali je napravljen kroz taj prijedlog Prostornog plana, ja mislim da ćete biti zadovoljni kad vam taj dokument dođe na Gradsko vijeće.
2. Što se tiče Kotišine, to ste u pravu ja sam upravo sad bio u Kotišini, gradi se jako puno i drago mi je da ste potegli to pitanje. Ja ću evo već sljedeći tjedan imati sastanak i sa redarima, imat ću sastanak i sa Odjelom za urbanizam, odnosno to je sad odjel koji potpada pod naš Odjel za razvoj, novi upravni odjel, pa ćemo vidjeti, ja ne znam jako puno se radi, da li je sve legalno, da li je nelegalno. Do mene doduše dolaze određene informacije putem maila gdje građani slikavaju i ispituju da li je netko tko radi tamo da li valjano izgrađuje po građevinskoj dozvoli ili ne. Ja te naravno upite prosljeđujem dalje na upravni odjel i naravno redari koji onda kasnije izlaze na teren ali evo to nekakvo izvješće ja vjerujem da ću imati sljedeći tjedan pa ću onda zadužit da onda možda na to drugo pitanje ako hoćete da vam se odgovori pismeno.

**Predsjednica Gradskog vijeća Grada Makarska Gordana Muhtić,** odgovara na postavljeno pitanje:

1. Slično pitanje je postavila kolegica Ivana Miočević Franić na ranijoj sjednici, u prilogu zapisnika imate i odgovore na vijećnička pitanja sa dosadašnjih sjednica i odgovor koji ste vi sad, pitanje koje ste vi sad pitali zapravo gotovo identično i odgovor je tamo stavljen tako da nema uopće potrebe da sad usmeno ili dodatno pisano odgovarate. Dakle naći ćete ga u prilogu zapisniku. Dakle u tom dijelu smo taj dio pokrili.

**Vijećnik Marko Raos,** komentar odgovora:

1. Vezano za pitanje ono koje se odnosilo na međunarodni natječaj ja sam govorio o GUP-u, nisam govorio o Prostornom planu. Ja poštujem gradonačelnika i drago mi je da će se Prostorni plan uskoro donijeti na Gradsko vijeće, međutim Gradu Makarskoj kao i svim gradovima po Zakonu o prostornom planiranju je potreban GUP. Ja sam to inzistirao i u prošloj vlasti da se GUP donese međutim od GUP-a se jednostavno bježi. Razgovarajte s arhitektima, tu imate i DAS-a, Društvo arhitekata Splita, pa ćete vidjet da li je potreban GUP. Vidite u člancima Slobodne Dalmacije vezano za Grad Split svaki dan je jedan od članaka GUP, bez GUP-a se ne može radit dalje prostorno planiranje jednoga grada.

**Gradonačelnik Grada Makarske Zoran Paunović,** odgovara na komentar:

1. Hvala vam lijepo na tom pitanju, uvažit ću, ja vas inače isto tako izuzetno poštujem, tako da ću uvažit to vaše pitanje pa ću svakako provjerit s Društvom arhitekata, provjerit ću s našim urbanizmom vezano za GUP. Hvala vam puno.

Predsjednica Gradskog vijeća Grada Makarske je prije nastavka sjednice utvrdila kvorum te da je na sjednici nazočno 13 od 15 vijećnika kao i da je nastavak održavanja sjednice pravovaljan.

Nakon aktualnog sata, a u skladu s člankom 74. Poslovnika o radu Gradskog vijeća Grada Makarske, predsjednica Gradskog vijeća Grada Makarske je predložila sljedeći:

**Dnevni red**

1. Prijedlog Zapisnika sa 4. sjednice Gradskog vijeća Grada Makarske održane 10. prosinca 2021. godine;
2. Prijedlog Zapisnika sa 5. sjednice Gradskog vijeća Grada Makarske održane 13. prosinca 2021. godine;
3. Prijedlog Odluke o načinu pružanja javne usluge sakupljanja komunalnog otpada u Gradu Makarska;
4. Prijedlog Odluke o sprečavanju odbacivanja otpada na području Grada Makarska;
5. Prijedlog Odluke o dodjeli obavljanja javne usluge sakupljanja komunalnog otpada na području Grada Makarske;
6. Prijedlog Odluke o iskazivanju namjere za kupnju nekretnine;
7. Prijedlog Odluke o davanju u zakup poslovnog prostora u zgradi na adresi Trg Tina Ujevića 1 u Makarskoj;
8. Prijedlog Odluke o rasporedu sredstava političkim strankama iz Proračuna Grada Makarske u 2022. godini;
9. Prijedlog Odluke o iznosu sredstava mjesečne nagrade za rad predstavnika srpske nacionalne manjine u Gradu Makarska;

**Predsjednica Gradskog vijeća Gordana Muhtić** je predložila nadopunu dnevnog reda i uvrštavanje dodatne točke:

1. Prijedlog Odluke o izmjeni Odluke o ustrojstvu i djelokrugu upravnih tijela Grada Makarske;

*Ovako predloženi dnevni red kojeg je sastavni dio i predložena nadopuna je usvojen jednoglasno sa 13 (trinaest) glasova ZA.*

1. **Prijedlog Zapisnika sa 4. sjednice Gradskog vijeća Grada Makarske održane 10. prosinca 2021. godine**

S obzirom da nije bilo prijavljenih za raspravu predsjednica Gradskog vijeća Grada Makarske je prijedlog Zapisnika sa 4. sjednice Gradskog vijeća Grada Makarske održane 10. prosinca 2021. godine stavila na glasovanje.

*Zapisnik sa 4. sjednice Gradskog vijeća Grada Makarske održane 10. prosinca 2021. je usvojen jednoglasno s 13 (trinaest) glasova ZA**.*

1. **Prijedlog** **Zapisnika sa 5. sjednice Gradskog vijeća Grada Makarske održane 13. prosinca 2021. godine**

S obzirom da nije bilo prijavljenih za raspravu predsjednica Gradskog vijeća Grada Makarske je prijedlog Zapisnika sa 5. sjednice Gradskog vijeća Grada Makarske održane 13. prosinca 2021. godine stavila na glasovanje.

*Zapisnik sa 5. sjednice Gradskog vijeća Grada Makarske održane 13. prosinca 2021. je usvojen jednoglasno s 13 (trinaest) glasova ZA.*

1. **Prijedlog Odluke o načinu pružanja javne usluge sakupljanja komunalnog otpada u Gradu Makarska**

Uvodno obrazloženje prijedloga Odluke o načinu pružanja usluge sakupljanja komunalnog otpada u Gradu Makarska je dao **stručni suradnik u Upravnom odjelu za razvoj Grada Dražen Nemčić.**

Uvodno obrazloženje prijedloga Odluke o načinu pružanja usluge sakupljanja komunalnog otpada u Gradu Makarska je dala **Koviljka Aškić direktorica Eko Adria d.o.o.**

U ime predlagatelja **predsjednica Gradskog vijeća Grada Makarske Gordana Muhtić**je predložila sljedeće amandmane:

**AMANDMAN 1:**

**Mijenja se čl. 14 da umjesto:**

(1) Za prikupljanje miješanog komunalnog otpada davatelj usluge osigurava korisnicima usluge:

1. standardizirani plastični spremnik volumena 120 litara,

2. standardizirani plastični spremnik volumena 240 litara,

3. standardizirani plastični spremnik volumena 360 litara,

4. standardizirani metalni spremnik volumena 1.100 litara,

5. polupodzemni spremnik sa nadogradnjom u vidu sustava za identifikaciju korisnika usluge i otpadomjerom definiranog volumena od 40 litara,

6. vrećice volumena 80 litara.

(2) Za prikupljanje biootpada davatelj usluge osigurava korisnicima usluge iz kategorije kućanstvo:

1. standardizirani plastični spremnik volumena 120 litara,

2. standardizirani plastični spremnik volumena 240 litara,

3. standardizirani plastični spremnik volumena 360 litara,

4. vrećice volumena 80 litara.

(3) Za prikupljanje reciklabilnog komunalnog otpada davatelj usluge osigurava korisnicima usluge kategorije kućanstvo:

1. spremnike volumena 120 litara za otpadni papir na obračunskom mjestu/mjestu primopredaje,

2. spremnike volumena 1.100 litara za otpadni papir i plastiku na zelenim otocima,

3. vrećicu volumena 80 litara koju korisnik usluge predaje na obračunskom mjestu/mjestu primopredaje,

4. zvona za odlaganje otpadne staklene ambalaže na zelenim otocima,

5. spremnike u mobilnom reciklažnom dvorištu.

(4) Za prikupljanje glomaznog otpada davatelj usluge osigurava korisnicima usluge kategorije kućanstvo:

1. kontejner volumena 5.000 litara,

2. kontejner volumena 7.000 litara,

3. spremnike u mobilnom reciklažnom dvorištu.

(5) Za prikupljanje opasnog komunalnog otpada davatelj usluge osigurava korisnicima usluge kategorije kućanstvo:

1. spremnike u mobilnom reciklažnom dvorištu.

(6) Vrećice navedene u stavku 1. i 2. i 3. ovog članka koriste korisnici usluge koji nemaju mogućnost smještaja tipiziranih plastičnih spremnika unutar svoje nekretnine, ukoliko je otežan pristup do obračunskog mjesta vozilom davatelja usluge ili zbog drugih opravdanih razloga. Korištenje vrećica kao spremnika koristi se isključivo uz suglasnost davatelja usluge.

**Sada čl. 14. glasi:**

 Članak 14.

(1)Za prikupljanje miješanog komunalnog otpada davatelj usluge osigurava korisnicima usluge:

* 1. standardizirani plastični spremnik volumena 120 litara,
	2. standardizirani plastični spremnik volumena 240 litara
	3. **standardizirani metalni/plastični spremnik volumena 1.100 litara**
	4. polupodzemni spremnik sa nadogradnjom u vidu sustava za identifikaciju korisnika usluge i otpadomjerom definiranog volumena od 40 litara
	5. vrećice volumena 40 litara

(2)Za prikupljanje biootpada davatelj usluge osigurava korisnicima usluge iz kategorije kućanstvo:

* 1. standardizirani plastični spremnik volumena 120 litara,
	2. **vrećice volumena 20 litara**
	3. **vrećice volumena 40 litara**

(3)Za prikupljanje reciklabilnog komunalnog otpada davatelj usluge osigurava Korisnicima usluge kategorije kućanstvo:

1. spremnike volumena 120 litara za otpadni papir na obračunskom mjestu/mjestu primopredaje
2. **spremnike volumena 240 litara za otpadni papir na obračunskom mjestu/mjestu primopredaje**
3. **polupodzemni spremnici volumena 3 m3 za papir i plastiku**
4. **Vrećicu volumena 80 litara korisnicima usluge koji nemaju mogućnost odlaganja u vlastitim spremnicima ili polupodzemnim spremnicima**
5. zvona za odlaganje otpadne staklene ambalaže na zelenim otocima
6. spremnike u mobilnom reciklažnom dvorištu,

(4)Za prikupljanje glomaznog otpada davatelj usluge osigurava korisnicima usluge kategorije kućanstvo:

1. Kontejner volumena 5.000 litara
2. Kontejner volumena 7.000 litara
3. **Kontejner volumena 10.000 litara**
4. spremnike u mobilnom reciklažnom dvorištu

(5)Za prikupljanje opasnog komunalnog otpada davatelj usluge osigurava korisnicima usluge kategorije kućanstvo:

1. spremnike u mobilnom reciklažnom dvorištu

(6)Vrećice navedene u stavku 1. i 2. i 3. ovog članka koriste korisnici usluge koji nemaju mogućnost smještaja tipiziranih plastičnih spremnika unutar svoje nekretnine, ukoliko je otežan pristup do obračunskog mjesta vozilom davatelja usluge ili zbog drugih opravdanih razloga. Korištenje vrećica kao spremnika koristi se isključivo uz suglasnost Davatelja usluge.

**AMANDMAN 2:**

**Mijenja se čl. 23. st. 2. na način da umjesto:**

(2) Davatelj usluge je dužan osigurati svakom korisniku usluge koji nije kućanstvo (drugi izvori komunalnog otpada) spremnik za miješani komunalni otpad, a korisnik usluge koji nije kućanstvo dužan je spremnik za miješani komunalni otpad koristiti samostalno.

**Sad glasi:**

(2)Davatelj usluge je dužan osigurati svakom korisniku usluge koji nije kućanstvo (drugi izvori komunalnog otpada) spremnik za miješani komunalni otpad a korisnik usluge koji nije kućanstvo dužan je spremnik za miješani komunalni otpad koristiti samostalno, **osim ako sa davateljem usluge nije drugačije ugovoreno.**

**AMANDMAN 3:**

**Mijenja se čl. 24. st 2. na način da umjesto:**

1. U slučaju kada spremnike za otpad nije moguće smjestiti unutar nekretnine korisnika usluge za odlaganje komunalnog otpada, spremnici se smještaju na javnu površinu sukladno rješenju nadležnog tijela Grada. Zahtjev za izdavanje rješenja podnosi davatelj usluge nakon izvida i utvrđivanja da ne postoji mogućnost smještaja spremnika unutar nekretnine korisnika usluge.

**Sada glasi:**

(2)U slučaju kada spremnike za otpad **za već postojeće građevine** nije moguće smjestiti unutar nekretnine korisnika usluge za odlaganje komunalnog otpada, **spremnici se iznimno mogu smjestiti** na javnu površinu sukladno rješenju nadležnog tijela Grada. Zahtjev za izdavanje rješenja podnosi **korisnik** usluge nakon izvida i utvrđivanja da ne postoji mogućnost smještaja spremnika unutar nekretnine korisnika usluge, **od strane komunalnog redarstva.**

**AMANDMAN 4:**

**Mijenja se čl. 35. st. 1. na način da umjesto:**

**(**1) Davatelj usluge odobrava kriterije za umanjenje cijene javne usluge u cilju smanjenja nastajanja miješanog komunalnog otpada, biootpada i u cilju poticanja korisnika usluge na korištenje mobilnog reciklažnog dvorišta, na način da se popust na cijenu javne usluge odobrava korisnicima kategorije kućanstvo u obračunskom razdoblju kada je korisnik usluge:

 - koristio mobilno reciklažno dvorište,

 - sudjelovao na edukaciji o postupanju s komunalnim otpadom

**Sada glasi:**

(1)Davatelj usluge odobrava kriterije za umanjenje cijene javne usluge u cilju smanjenja nastajanja miješanog komunalnog otpada, biootpada i u cilju poticanja korisnika usluge na korištenje mobilnog reciklažnog dvorišta na način da se popust na cijenu javne usluge odobrava korisnicima kategorije kućanstvo u obračunskom razdoblju kada je korisnik usluge:

- koristio mobilno reciklažno dvorište,

- sudjelovao na edukaciji o postupanju s komunalnim otpadom u **organizaciji Grada Makarske,**

**- -ako koriste pelene za djecu i pelene za inkontinenciju**

**Popuste i uvjete iz prethodnog stavka ovoga članka odredit će Cjenikom davatelj usluge.**

**AMANDMAN 5:**

**Mijenja se čl. 36. na način da umjesto:**

(1) Grad preuzima obvezu plaćanja javne usluge u visini cijene obvezne minimalne javne usluge za korisnike usluge primatelje zajamčene minimalne naknade temeljem kriterija iz popisa kojima se uređuje socijalna skrb, koji imaju prebivalište na području Grada, a razliku u cijeni podmiruje sam korisnik usluge.

**sada glasi:**

**(1)Grad preuzima obvezu plaćanja javne usluge u visini cijene obvezne minimalne javne usluge za korisnike usluge koji ispunjavaju kriterije propisane Odlukom o socijalnoj skrbi Grada~~,~~ a razliku u cijeni podmiruje sam korisnik usluge.**

**Predsjednica Gradskog vijeća Grada Makarske Gordana Muhtić** je kazala kako su ovo amandmani predlagatelja koji postaju sastavni dio predložene Odluke o načinu pružanja usluge sakupljanja komunalnog otpada u Gradu Makarska.

U ime Kluba vijećnika HDZ-a u raspravi je sudjelovao **vijećnik Miro Mucić.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jakov Lovreta.**

**Predsjednica Gradskog vijeća Grada Makarske Gordana Muhtić** i **vijećnica Ivana Miočević Franić** su postavile dodatna pitanja.

**Koviljka Aškić direktorica Eko Adria d.o.o.** je odgovorila na raspravu vijećnika u ime klubova vijećnika.

**Predsjednica Gradskog vijeća Grada Makarske Gordana Muhtić** je odgovorila na raspravu vijećnika.

**Vijećnik Miro Mucić** je sudjelovao u raspraviu ime Kluba vijećnika HDZ-a, a na izlaganje mu je odgovorila **predsjednica Gradskog vijeća Grada Makarske Gordana Muhtić.**

**Vijećnik Marko Ožić-Bebek** je sudjelovao u pojedinačnoj raspravi a na izlaganje su mu odgovore dali **predsjednica Gradskog vijeća Grada Makarske Gordana Muhtić** i**Koviljka Aškić direktorica Eko Adria d.o.o.**

**Vijećnica Ivana Miočević Franić** je sudjelovala u pojedinačnoj raspravi.

Nakon stanke tajnica Gradskog vijeća Grada Makarske Lara Rakušić Ivanković kako je temeljem elektronske prijave utvrđen kvorum te da je na sjednici nazočno 10 od 15 vijećnika kao i da je nastavak održavanja sjednice pravovaljan.

**Vijećnik Petar Kelvišer** je sudjelovao u pojedinačnoj raspravi a na izlaganje mu je odgovorio **stručni suradnik Dražen Nemčić.**

U pojedinačnoj raspravi je sudjelovala **vijećnica Ivana Miočević Franić** a na izlaganje joj je odgovorila **Koviljka Aškić direktorica Eko Adria d.o.o.**

**Vijećnik Petar Kelvišer** je postavio pitanje na koje odgovorila **Koviljka Aškić direktorica Eko Adria d.o.o.**

**Vijećnica Ivana Miočević Franić** je replicirala na odgovor i postavila pitanje na koje su odgovorili **Željko Bagarić direktor Makarski komunalac d.o.o.** i **predsjednica Gradskog vijeća Grada Makarske Gordana Muhtić. Vijećnica Ivana Miočević Franić** je postavila dodatna pitanja na koja su odgovorili **privremena pročelnica Upravnog odjela za opće poslove i imovinu Grada Lara Rakušić Ivanković** i **predsjednica Gradskog vijeća Grada Makarske Gordana Muhtić.**

**Predsjednica Gradskog vijeća Grada Makarske Gordana Muhtić** je sudjelovala u pojedinačnoj raspravi, na izlaganje joj je replicirao **vijećnik Petar Kelvišer** a predsjednica Gradskog vijeća Grada Makarske je odgovorila na repliku.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o načinu pružanja usluge sakupljanja komunalnog otpada u Gradu Makarska stavila na glasovanje.

*Odluka o načinu pružanja usluge sakupljanja komunalnog otpada u Gradu Makarska je usvojena jednoglasno sa 13 (trinaest) glasova ZA.*

1. **Prijedlog Odluke o sprječavanju odbacivanja otpada na području Grada Makarska**

Uvodno obrazloženje prijedloga Odluke o sprječavanju odbacivanja otpada na području Grada Makarska je dao**stručni suradnik u Upravnom odjelu za razvoj Grada Dražen Nemčić.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jakša Jurasović.**

**Vijećnik Petar Kelvišer** je sudjelovao u pojedinačnoj raspravi a na izlaganje mu je odgovorio **stručni suradnik Dražen Nemčić** i **predsjednica Gradskog vijeća Grada Makarske Gordana Muhtić.**

**Vijećnica Ivana Miočević Franić** je sudjelovala u pojedinačnoj raspravi, na izlaganje iz rasprave joj je odgovorila **predsjednica Gradskog vijeća Grada Makarske Gordana Muhtić.** Vijećnica je dala komentar na odgovor.

**Vijećnik Stjepan Zelić** je sudjelovao u pojedinačnoj raspravi a na izlaganje su mu odgovorili **predsjednica Gradskog vijeća Grada Makarske Gordana Muhtić** i **stručni suradnik u Upravnom odjelu za razvoj Grada Dražen Nemčić.** Vijećnik je dao komentar na odgovore.

**Vijećnik Miro Mucić** je sudjelovao u pojedinačnoj raspravi a na izlaganje mu je odgovorio **stručni suradnik u Upravnom odjelu za razvoj Grada Dražen Nemčić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o sprječavanju odbacivanja otpada na području Grada Makarska stavila na glasovanje.

*Odluka o sprječavanju odbacivanja otpada na području Grada Makarska je usvojena jednoglasno sa 13 (trinaest) glasova ZA.*

1. **Prijedlog Odluke o dodjeli obavljanja javne usluge sakupljanja komunalnog otpada na području Grada Makarske**

Uvodno obrazloženje prijedloga Odluke o dodjeli obavljanja usluge sakupljanja komunalnog otpada na području Grada Makarske je dao **stručni suradnik u Upravnom odjelu za razvoj Grada Dražen Nemčić.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Odluke o dodjeli obavljanja usluge sakupljanja komunalnog otpada na području Grada Makarske stavila na glasovanje.

*Odluka o dodjeli obavljanja usluge sakupljanja komunalnog otpada na području Grada Makarske je usvojena jednoglasno sa 12 (dvanaest) glasova ZA.*

Nakon stanke tajnica Gradskog vijeća Grada Makarske Lara Rakušić Ivanković kako je temeljem elektronske prijave utvrđen kvorum te da je na sjednici nazočno 8 od 15 vijećnika kao i da je nastavak održavanja sjednice pravovaljan.

1. **Prijedlog Odluke o iskazivanju namjere za kupnju nekretnine**

Uvodno obrazloženje prijedloga Odluke o iskazivanju namjere za kupnju nekretnine je dao **gradonačelnik Grada Makarske Zoran Paunović**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek** koji je među ostalim na kraju rasprave kazao kako će se s obzirom da obnaša dužnost predsjednika HRNK Zmaj prilikom glasovanja izuzet od glasovanja. Na izlaganje vijećnika je odgovore dao **gradonačelnik Grada Makarske Zoran Paunović.**

U ime Kluba vijećnika SDP Makarska – Stjepan Zelić u raspravi je sudjelovala **predsjednica Gradskog vijeća Grada Makarske Gordana Muhtić,** kojoj je na izlaganje odgovorio **gradonačelnik Grada Makarske Zoran Paunović. Vijećnik Marko Ožić-Bebek** je replicirao na izlaganje a na repliku je odgovorila **predsjednica Gradskog vijeća Grada Makarske Gordana Muhtić. Vijećnik Marko Ožić-Bebek** je dao komentar odgovora na repliku na koji je odgovorio **gradonačelnik Grada Makarske Zoran Paunović.**

U pojedinačnoj raspravi je sudjelovala **vijećnica Tina Međurečan** a na izlaganje joj je replicirao **vijećnik Marko Ožić-Bebek.**

**Vijećnica Ivana Miočević Franić** je sudjelovala u pojedinačnoj raspravi a na izlaganje su joj replicirali **vijećnik Marko Ožić-Bebek** i **vijećnica Tina Međurečan**. **Vijećnica Ivana Miočević Franić** je odgovorila na replikuvijećnice Tine Međurečan.

**Vijećnica Marina Puharić** je sudjelovala u pojedinačnoj raspravi a na izlaganje joj je replicirala vijećnica **Ivana Miočević Franić. Predsjednica Gradskog vijeća Grada Makarske Gordana Muhtić** je odgovorila na repliku.

**Predsjednica Gradskog vijeća Grada Makarske Gordana Muhtić** je sudjelovala u pojedinačnoj raspravi a na izlaganje joj je replicirao **vijećnik Marko Ožić-Bebek. Predsjednica Gradskog vijeća Grada Makarske Gordana Muhtić** je odgovorila na repliku a **vijećnik Marko Ožić-Bebek** dao komentar odgovora na repliku.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o iskazivanju namjere za kupnju nekretnine stavila na glasovanje.

*Odluka o iskazivanju namjere za kupnju nekretnine je usvojena sa 10 (deset) glasova ZA i 2 (dva) glasa PROTIV.*

1. **Prijedlog Odluke o davanju u zakup poslovnog prostora u zgradi na adresi Trg Tina Ujevića 1 u Makarskoj**

Uvodno obrazloženje prijedloga Odluke o davanju u zakup poslovnog prostora u zgradi na adresi Trg Tina Ujevića 1 u Makarskoj je dala **privremena pročelnica Upravnog odjela za opće poslove i imovinu Grada Lara Rakušić Ivanković.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Tina Međurečan.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o davanju u zakup poslovnog prostora u zgradi na adresi Trg Tina Ujevića 1 u Makarskoj stavila na glasovanje.

*Odluka o davanju u zakup poslovnog prostora u zgradi na adresi Trg Tina Ujevića 1 u Makarskoj je usvojena sa 11 (jedanaest) glasova ZA i 1 (jednim) SUZDRŽANIM glasom.*

1. **Prijedlog Odluke o rasporedu sredstava političkim strankama iz Proračuna Grada Makarske u 2022. godini**

Uvodno obrazloženje prijedloga Odluke o rasporedu sredstava političkim strankama iz Proračuna Grada Makarske u 2022. godini je dala **privremena pročelnica Upravnog odjela za opće poslove i imovinu Grada Lara Rakušić Ivanković.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Odluke o rasporedu sredstava političkim strankama iz Proračuna Grada Makarske u 2022. godini stavila na glasovanje.

*Odluka o rasporedu sredstava političkim strankama iz Proračuna Grada Makarske u 2022. godini je usvojena jednoglasno sa 11 (jedanaest) glasova ZA.*

1. **Prijedlog Odluke o iznosu sredstava mjesečne nagrade za rad predstavnika srpske nacionalne manjine u Gradu Makarska**

Uvodno obrazloženje prijedloga Odluke o iznosu sredstava mjesečne nagrade za rad predstavnika srpske nacionalne manjine u Gradu Makarska je dala **privremena pročelnica Upravnog odjela za opće poslove i imovinu Grada Lara Rakušić Ivanković.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Marina Puharić.**

**Predsjednica Gradskog vijeća Grada Makarske Gordana Muhtić** je dala dodatno pojašnjenje predložene Odluke.

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Odluke o iznosu sredstava mjesečne nagrade za rad predstavnika srpske nacionalne manjine u Gradu Makarska stavila na glasovanje.

*Odluka o iznosu sredstava mjesečne nagrade za rad predstavnika srpske nacionalne manjine u Gradu Makarska je usvojena jednoglasno sa 13 (trinaest) glasova ZA.*

1. **Prijedlog Odluke o izmjeni Odluke o ustrojstvu i djelokrugu upravnih tijela Grada Makarske**

Uvodno obrazloženje prijedloga Odluke o izmjeni Odluke o ustrojstvu i djelokrugu upravnih tijela Grada Makarske je dala **predsjednica Gradskog vijeća Grada Makarske Gordana Muhtić.**

U pojedinačnoj raspravi je sudjelovao **vijećnik Petar Kelvišer** a na izlaganje mu je odgovorila **zamjenica gradonačelnika Grada Makarske Antonia Radić Brkan.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o izmjeni Odluke o ustrojstvu i djelokrugu upravnih tijela Grada Makarske stavila na glasovanje.

*Odluka o izmjeni Odluke o ustrojstvu i djelokrugu upravnih tijela Grada Makarske je usvojena jednoglasno sa 12 (dvanaest) glasova ZA.*

Sjednica je završila u 15.00 sati.

Zapisnik vodio:

Tonći Batinić, dipl. iur.

 **Tajnica**              **Predsjednica**

 **Gradskog vijeća**               **Gradskog vijeća**

Lara Rakušić Ivanković, dipl. iur.                                 Gordana Muhtić, dipl.iur.